Mín Clementine sigur søguna um ein skipara og skip hansara, frá tí at hann sum smádrongur sær skipið verða bygt í 1930-árunum, til hann sjálvur siglir sum skipari kring heimin, og til skipið at enda endar á havsins botni. Skipið, sum eitur Mín Clementine, er eitt frystiskip, tað slagið, sum á enskum vanliga verður kallað "reefers". Hesi skipini vórðu serliga brúkt at frakta matvørur, men undir øðrum heimsbardaga nýtti amerikanska hervaldið tey at flyta hermenn og góðs aftur og fram úr Evropa. Myndirnar eru neyvar og veruleikakendar, og tað er heimskendi italski myndprýðarin Roberto Innocenti, sum hevur myndprýtt hana. Hetta er ein bók, sum fangar bæði børn og vaksin. Niels Jákup Thomsen týddi úr enskum. Bókin er 40 bls. og innbundin.